പട്ടാമ്പി നഗരസഭ

ലഘുചിത്രം|പടിഞ്ഞാറേ മഠം ഗുരുവായൂരപ്പൻ ക്ഷേത്രം (വടക്കൻ ഗുരുവായൂർ, കൊച്ചുഗുരുവായൂർ)
പാലക്കാട്  ജില്ലയിലെ പട്ടാമ്പി താലൂക്കിൽ സ്ഥിതി ചെയ്യുന്ന ഒരു നഗരസഭയാണ്പട്ടാമ്പി നഗരസഭ .  15.84 ച.കി.മീറ്റർ വിസ്തൃതിയുള്ള ഈ നഗരസഭയുടെ അതിരുകൾ വടക്ക് കൊപ്പം, മുതുതല പഞ്ചായത്തുകളും, തെക്ക് ഭാരതപ്പുഴയും ഓങ്ങല്ലൂർ പഞ്ചായത്തും, കിഴക്ക് ഓങ്ങല്ലൂർ പഞ്ചായത്തും, പടിഞ്ഞാറ് മുതുതല പഞ്ചായത്തുമാണ് ആണ്. 2015 ജനുവരി 14-ാം തീയതിയാണ് പട്ടാമ്പി നഗരസഭ രൂപീകൃതമായത്. മുമ്പുണ്ടായിരുന്ന പട്ടാമ്പി ഗ്രാമപഞ്ചായത്ത് അതിർത്തികളൊന്നും മാറ്റാതെ നഗരസഭയാക്കി ഉയർത്തുകയായിരുന്നു. 2015 നവംബറിൽ നടന്ന തിരഞ്ഞെടുപ്പിൽ ഐക്യ ജനാധിപത്യ മുന്നണി വിജയിയ്ക്കുകയും, പഞ്ചായത്തിന്റെ അവസാന പ്രസിഡന്റായിരുന്ന കെ.പി. വാപ്പൂട്ടി ആദ്യത്തെ ചെയർമാനായി ചുമതലയേൽക്കുകയും ചെയ്തു. നേരിയമംഗലം അംശവും, വള്ളൂർ, ശങ്കരമംഗലം ദേശങ്ങളും, പട്ടാമ്പി പള്ളിപ്പുറം അംശത്തിലായിരുന്ന കീഴായൂർ ദേശവും, മരുതൂരംശത്തിൽ നിന്നു ചേർത്ത കൊടലൂർ ദേശവും ഉൾപ്പെടുന്ന സ്ഥലമാണ് പട്ടാമ്പി എന്ന പേരിൽ അറിയപ്പെടാൻ തുടങ്ങിയത്. ഭാരതപ്പുഴ നാലുകിലോമീറ്റർ ദൂരം ഈ നഗരസഭയുടെ അതിരിലൂടെ ഒഴുകുന്നു.

അവലംബം
http://www.trend.kerala.gov.in  
http://lsgkerala.in/ 
Census data 2001

 ഇതും കാണുക 
കേരളത്തിലെ നഗരസഭകളുടെ പട്ടിക
പുറമെ നിന്നുള്ള കണ്ണികൾ

വർഗ്ഗം:പാലക്കാട് ജില്ലയിലെ നഗരസഭകൾ